smcproject/ml-wiki-sentences huggingface dataset:
ഭാഷയുടെ ധർമപരമായ അടിസ്ഥാനയൂണിറ്റ് എന്ന നിലയിൽ മാത്രമല്ല സ്വനിമ സങ്കല്പത്തിനു പ്രസക്തി.
ഭാഷാശാസ്ത്രത്തിലെ വിവിധതലങ്ങളെ നാമകരണം ചെയ്യാനാണ് ആദ്യം ഈ സംജ്ഞ ഉപയോഗപ്പെടുത്തിയത്.
എങ്കിലും ഭാഷ എന്നത് ചിഹ്നശാസ്ത്രമെന്ന മഹാവിജ്ഞാനത്തിന്റെ പ്രധാനശാഖയാണെന്നും വിവിധ മാനുഷിക വിജ്ഞാനങ്ങൾ ഇതുമായി ഗാഢബന്ധം പുലർത്തുന്നുവെന്നുമുള്ള തിരിച്ചറിവിൽനിന്ന് ചിഹ്നശാസ്ത്രമടക്കമുള്ള മേഖലകൾ വികസിച്ചപ്പോഴാണ്‌ സ്വനിമം എന്ന സംജ്ഞ ഈ പരസ്പരബന്ധത്തിന്റെ താക്കോൽസങ്കല്പമായി വർദ്ധിക്കുന്നത്.
നരവംശശാസ്ത്രം , മനശ്ശാസ്ത്രം തുടങ്ങി നിരവധി വിജ്ഞാനങ്ങളിൽ ഇന്ന് സ്വനിമം സമാനപദാവലികളെ രൂപവത്കരിക്കുന്നു.
സ്വനിമിക-സ്വനികവ്യവസ്ഥകളുടെ സവിശേഷതകളാണ് കെനത് പൈക്കിന്റെ ഇക-മികമാനങ്ങളുടെ സങ്കല്പത്തിന് കാരണമായത്.
വിവിധ വിജ്ഞാനശാഖകളിലെ സ്വനിമ തുല്യമായ ഘടനാത്മക-ധർമാത്മക യൂണിറ്റുകൾ താഴെ കൊടുക്കുന്നു.
രൂപിമം (Morpheme) - ഭാഷയുടെ അർത്ഥയുക്തമായ ഏറ്റവും ചെറിയ യൂണിറ്റ് .
രൂപിമതലത്തെക്കുറിച്ചു പഠിക്കുന്ന ഭാഷാശാസ്ത്ര ശാഖയാണ് രൂപവിജ്ഞാനം (Morphology) ലേഖിമം (Grapheme) - ലിഖിതഭാഷയുടെ അടിസ്ഥാന യൂണിറ്റ് മാത്രാസ്വനിമം (Chroneme) - ഉച്ചാരണകാലം അടിസ്ഥാനമായ ശബ്ദയൂണിറ്റ് താനസ്വനിമം (Toneme) - താനം (Tone) എന്ന അധിഖണ്ഡസവിശേഷത അടിസ്ഥാനമായ ശബ്ദയൂണിറ്റ് മുദ്രിമം (Chereme) - ആംഗികഭാഷ (Sign language)യിലെ സ്വനിമത്തിനു തുല്യമായ യൂണിറ്റ് അർത്ഥിമം (Sememe) - ഒരു രൂപിമത്തിന്റെ സാങ്കേതികാർഥം കോശിമം (Lexeme) - ഒരു പദത്തിന്റെ വിവിധ രൂപഭേദങ്ങൾ ചേർന്ന യൂണിറ്റ് മീം (Meme) - സാംസ്കാരികമായി കൈമാറ്റം ചെയ്യപ്പെടുന്ന ആശയങ്ങളുടെ അടിസ്ഥാന യൂണിറ്റ്.
മിഥിമം (Mytheme) - മിഥോളജിയുടെ അടിസ്ഥാന യൂണിറ്റ്.
ഇതും കാണുക സ്വനം വർണ്ണം (അക്ഷരം) വർണ്ണം (ഭാഷ) അക്ഷരം സിലബിൾ ലിപി അവലംബം ↑ സ്വനിമവിജ്ഞാനം, ഡോ. കെ.എം. പ്രഭാകരവാരിയർ‍ , കേരള ഭാഷാ ഇൻസ്റ്റിറ്റ്യൂട്ട് ↑ കാശികാവ്യാഖ്യാനം
സ്വനിമവിജ്ഞാനം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ആധുനികഭാഷാശാസ്ത്രത്തിലെ  അതിപ്രധാനമായ ഒരു പഠനമേഖലയാണ് സ്വനിമവിജ്ഞാനം .
ഭാഷാപ്രയോഗത്തിൽ സ്വനങ്ങൾ കാണുന്നുണ്ടെങ്കിലും അവയ്കെല്ലാം അർത്ഥവ്യാവർത്തനശേഷിയില്ല.
അർത്ഥവ്യത്യാസം ഉണ്ടാക്കുന്ന സ്വനങ്ങളെയാണ് സ്വനിമങ്ങളെന്ന് പറയുന്നത്.
സ്ഥാനഭേദംകൊണ്ടും അടുത്തുനിൽക്കുന്ന സ്വനങ്ങളുടെ സ്വാധീനംകൊണ്ടും ഒരു സ്വനം പലവിധത്തിൽ പ്രത്യക്ഷപ്പെടുന്നു എന്നുള്ളതാണ് സ്വനിമവിജ്ഞാനത്തിൽ അടിസ്ഥാനപരമായി സ്വീകരിച്ചിരിക്കുന്ന തത്ത്വം.
ഉച്ചാരണശബ്ദങ്ങൾ ഭാഷയിൽ പ്രവർത്തിക്കുന്നതെങ്ങനെയെന്നുള്ള പഠനമാണ് സ്വനിമവിജ്ഞാനത്തിൻറെ പ്രവർത്തനമേഖല.
സ്വനങ്ങളുടെ അർത്ഥപരമായ വിന്യാസത്തിന് സ്വനിമവിജ്ഞാനം ഊന്നൽ നൽകുന്നു.
സംസാരിക്കുമ്പോൾ, ഉച്ചരിതശബ്ദങ്ങളിൽ വരാവുന്ന എല്ലാ വ്യത്യാസങ്ങളും ആശയഗ്രഹണത്തിന് ആവശ്യമുള്ളതല്ല.
എല്ലാ വ്യത്യാസങ്ങളും ഒരേ പോലെയല്ല സംസാരിക്കുന്നത്.
ഭാഷാസമൂഹത്തിലെ എല്ലാ വ്യക്തികളും സംസാരിക്കുന്നത്.
വ്യക്തിഭേദം,സാഹചര്യഭേദം എന്നിവ ഉച്ചാരണത്തിൽ മാറ്റം വരുത്തുന്നു.
ഇങ്ങനെയുള്ള ഉച്ചാരണഭേദങ്ങളിൽനിന്നും ആത്യന്തികലക്ഷ്യമായ അർത്ഥബോധത്തിന് ഉപയുക്തങ്ങളായ ശബ്ദഖണ്ഡങ്ങളെ മാത്രം വേർതിരിച്ചുകാണിക്കുകയാണ് സ്വനിമവിജ്ഞാനത്തിൽ ചെയ്യുന്നത്.
ഒരു ഭാഷയിലെ അർത്ഥവ്യാവർത്തനത്തിന് ആവശ്യമായ സ്വനമാത്രകൾ ഏതെല്ലാമെന്ന് വിശകലനത്തിലൂടെ നിർണയിച്ചുകാണിച്ചു തരുന്നു.
അങ്ങനെയുള്ള ശാബ്ദികമാത്രകളാണ് ഭാഷയിലെ അടിസ്ഥാന വർണ്ണങ്ങൾ.
അവയ്ക്കാണ് ലിപികൾ ആവശ്യമായി വരുന്നത്.
അതുകൊണ്ടാണ് കെ. എൽ. പൈക്കിന്റെ സ്വനിമവിജ്ഞാനം എന്ന ഗ്രന്ഥത്തിന് ഭാഷകളെ എഴുത്തിലൊതുക്കുന്ന വിദ്യ എന്ന ഉപശീർഷകം അദ്ദേഹം കൊടുത്തിരിക്കുന്നത്.
സ്വദേശാഭിമാനി (വിവക്ഷകൾ)
സ്വദേശാഭിമാനി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
സ്വദേശാഭിമാനി രാമകൃഷ്ണപിള്ള സ്വദേശാഭിമാനി (പത്രം) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
സ്വദേശാഭിമാനി രാമകൃഷ്ണപിള്ള ഇംഗ്ലീഷ് വിലാസം https://ml.wikipedia.org/wiki/K.
പത്രാധിപർ, ഗദ്യകാരൻ, പുസ്തക നിരൂപകൻ, സമൂഹനവീകരണവാദി  എന്നീ നിലകളിൽ പ്രവർത്തിച്ചിട്ടുള്ള സ്വാത്രന്ത്ര്യ സമര പോരാളിയായിരുന്നു സ്വദേശാഭിമാനി എന്നറിയപ്പെട്ടിരുന്ന കെ. രാമകൃഷ്ണപിള്ള (1878 മേയ് 25 - 1916 മാർച്ച് 28).
സ്വദേശാഭിമാനി എന്നത് അദ്ദേഹം പത്രാധിപരായിരുന്ന പത്രത്തിന്റെ പേരായിരുന്നു.
രാമകൃഷ്ണപിള്ള പത്രാധിപരായിരിക്കുമ്പോൾ  നിർഭയമായി പത്രം നടത്തുകയും അഴിമതികളും‍ മറ്റും പുറത്തുകൊണ്ടു വരികയും ചെയ്തു.
ജീവിത രേഖ 'സ്വദേശാഭിമാനി' ബിരുദമുദ്ര 1878 ജനനം 1894 യൂണിവേഴ്സിറ്റി കോളേജിൽ എഫ്.എ പഠനം 1898 ബി.എ.യ്ക്കു ചേർന്നു 1899 'കേരള ദർപ്പണം' പത്രാധിപർ 1901 'ഉപാധ്യായൻ' മാസിക തുടങ്ങി; ആദ്യവിവാഹം; 'കേരള പഞ്ചിക' പത്രാധിപർ 1904 ഭാര്യ അന്തരിച്ചു; 'മലയാളി' പത്രാധിപർ 1905 ബി. കല്യാണിയമ്മയുമായി വിവാഹം 1906 'സ്വദേശാഭിമാനി' പത്രാധിപർ 1907 'വിദ്യാർത്ഥി' മാസിക തുടങ്ങി 1910 സെപ്റ്റംബർ 26 നു തിരുനെൽവേലിയിലേക്ക് നാടുകടത്തി 1912 'വൃത്താന്ത പത്രപ്രവർത്തനം' 1912 'കാറൽമാർക്സ്' 1913 'ആത്മപോഷിണി' പത്രാധിപരായി 1916 മരണം കണ്ണൂരിൽ ബാല്യം 'സ്വദേശാഭിമാനി'യുടെ കൈപ്പട
1878 മെയ് 25 -ന്‌ തിരുവനന്തപുരം ജില്ലയിലെ നെയ്യാറ്റിൻ‌കരയിൽ രാമകൃഷ്ണപിള്ള ജനിച്ചു.
അച്ഛൻ നരസിംഹൻ പോറ്റി ക്ഷേത്രത്തിലെ പൂജാരിയായിരുന്നു.
അമ്മ ചക്കിയമ്മ.
അഭിഭാഷകനായ അമ്മാവൻ കേശവപിള്ളയാണ്‌ രാമകൃഷ്ണനെ പഠിപ്പിച്ചത്.
1887 മുതൽ നെയ്യാറ്റിൻ‌കര ഇംഗ്ലീഷ് സ്കൂളിലും പിന്നീട് തിരുവനന്തപുരം യൂണിവേഴ്സിറ്റി കോളേജിനോട് ചേർന്ന ഹൈസ്കൂളിലും പഠിച്ചു.
തിരുവനന്തപുരം യൂണിവേഴ്‍സിറ്റി കോളേജിൽ തുടർപഠനം നടത്തി.
പത്രാധിപ രംഗത്തേക്ക്
ഇന്നത്തെ യൂണിവേഴ്സിറ്റി കോളേജ് ആയ തിരുവനന്തപുരം മഹാരാജാസ് കോളേജിൽ പഠിക്കുന്ന സമയത്തു തന്നെ കേരള ദർപ്പണം , കേരള പഞ്ചിക , മലയാളി , കേരളൻ എന്നീ പത്രങ്ങളുടെ പത്രാധിപത്യം വഹിച്ചിരുന്നു.
അപ്പോഴാണ്‌ സ്വദേശാഭിമാനിയുടെ പത്രാധിപ സ്ഥാനത്തേക്ക് രാമകൃഷ്ണപ്പിള്ളയെ വക്കം അബ്ദുൾ ഖാദർ മൗലവി ക്ഷണിച്ചത്.
1906 ജനുവരി 17-ന്‌ രാമകൃഷ്ണപ്പിള്ള സ്വദേശാഭിമാനിയുടെ പത്രാധിപസ്ഥാനം ഏറ്റെടുത്തു .
രാഷ്ട്രീയ ചിന്തകൾ
രാഷ്ട്രമീമാംസയുമായി ബന്ധപ്പെട്ട പല ആധുനികമായ ആശയങ്ങളും ആദ്യമായി മലയാളത്തിൽ അവതരിപ്പിക്കുന്നത് രാമകൃഷ്ണപിള്ളയാണ്.
പൊതുജനം, സമുദായം, സ്വത്തവകാശം, ഭരണവ്യവസ്ഥിതി തുടങ്ങിയവയുമായി ബന്ധപ്പെട്ട് രാമകൃഷ്ണപിള്ള ആനുകാലികങ്ങളിൽ എഴുതിയിരുന്നു.
ആൾക്കൂട്ടം സമുദായം എന്നീ വാക്കുകളെ ഇങ്ങനെയാണു ഇദ്ദേഹം മനസ്സിലാക്കുന്നത്- “ ഒരു ആൾക്കൂട്ടത്തെ ജനസമുദായമെന്നു വ്യവഹരിക്കാമോ? തൃശൂർ പൂരത്തിനോ തിരുവനന്തപുരത്ത് ആറാട്ടിനോ ഉൽസവക്കാഴ്ച്ചക്കായി അനേകസഹസ്രം ആളുകൾ കൂടാറുണ്ടെങ്കിലും ആ മാതിരി ആൾക്കൂട്ടത്തെ ജനസമുദായം എന്നു പറക പതിവില്ല. സമുദായം എന്ന പദത്തിന്റെ അർഥം കൊണ്ട് 'കൂട്ടം' ശരിയിടുമെന്നു വരികിലും, 'ജനസമുദായം' എന്ന പദത്തിന് സാങ്കേതികമായ പ്രത്യേകാർഥം സിദ്ധിച്ചിരിക്കുന്നു. ഒരു സമുദായം എന്നത് പൊതുവായ ഒരു ഉദ്ദേശ്യത്താലോ വിധിയാലോ സംബന്ധമായിരിക്കുന്ന ഒരു ആൾക്കൂട്ടമായിരിക്കുന്നു. ”
രാജാവിനേയും ഉദ്യോഗസ്ഥവൃന്ദത്തേയും വിമർശിക്കുന്ന രാമകൃഷ്ണപിള്ളയുടെ രാഷ്ട്രീയ ലേഖനങ്ങൾ തിരുവിതാംകൂറിൽ വലിയ കോളിളക്കങ്ങളുണ്ടാക്കി.
ജാതി സംബന്ധിച്ച നിലപാടുകൾ തിരുവനന്തപുരത്തിൽ സ്വദേശാഭിമാനി രാമകൃഷ്ണപിള്ളയുടെ പ്രതിമ
ജാതിവ്യവസ്ഥയ്ക്ക് അനുകൂലമായ സവർണ്ണനിലപാടുകളെയാണ് സ്വദേശാഭിമാനി രാമകൃഷ്ണപിള്ള പൊതുവിൽ പിന്തുണച്ചിട്ടുള്ളത്.
പണ്ഡിറ്റ് കറുപ്പൻ രചിച്ച ബാലകലേശം എന്ന നാടകം അയിത്തോച്ചാടനവും താഴ്ന്ന ജാതിക്കാരുടെ ഉന്നമനവും ലക്ഷ്യമാക്കുന്ന ഒരു കൃതിയായിരുന്നു.
ജാതിവ്യവസ്ഥയെ രൂക്ഷമായി വിമർശിച്ച ഈ കൃതിയെ സ്വദേശാഭിമാനി രാമകൃഷ്ണപിള്ള വിമർശിച്ചത് ധീവര സമുദായത്തിൽ ജനിച്ച കറുപ്പന്റെ ജാതിയെയും കുലത്തൊഴിലിനെയും അപഹസിച്ചുകൊണ്ടായിരുന്നു.
സവർണ്ണരായ കുട്ടികളെയും അവർണ്ണരായ കുട്ടികളെയൂം ഒരുമിച്ച് പഠിപ്പിക്കുന്നതിനെതിരേ രാമകൃഷ്ണപി‌ള്ള മുഖപ്രസംഗവുമെഴുതിയിട്ടുണ്ട്.
അവലംബങ്ങൾ പുറം കണ്ണികൾ Swadeshabhimani Ramakrishna Pillai എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഹെതർ ക്യൂറി
ഹെതർ ക്യൂറി MBE ഗൈനക്കോളജി യിലെ ഒരു അസോസിയേറ്റ് സ്പെഷ്യലിസ്റ്റാണ്.
പ്രത്യേകിച്ച് ആർത്തവവിരാമവുമായി ബന്ധപ്പെട്ട ജോലി ചെയ്യുന്ന അവർ, കൂടാതെ മെനോപോസ് മാറ്റേഴ്സിന്റെ സ്ഥാപകകൂടിയാണ്.
ആർത്തവവിരാമത്തിലെ ആരോഗ്യ സുരക്ഷയെക്കുറിച്ചും ജോലിസ്ഥലത്ത് ആർത്തവവിരാമ ലക്ഷണങ്ങൾ, ചികിത്സാ ഓപ്ഷനുകൾ എന്നീ കൃത്യമായ വിവരങ്ങൾ പൊതുജനങ്ങൾക്ക് പ്രദാനം ചെയ്യുന്ന  ഒരു വെബ് റിസോഴ്‌സ് ആണ് അത്.
NHS Dumfries, Galloway എന്നിവിടങ്ങളിൽ ഹെതർ ക്യൂറി ജോലി ചെയ്യുന്നു.
ഗൈനക്കോളജി ഔട്ട്‌പേഷ്യന്റുകളെ നവീകരിക്കുന്നതിനുള്ള സ്കോട്ടിഷ് നാഷണൽ ക്ലിനിക്കൽ ലീഡാണ് അവർ.
മെനോപോസ് മാറ്റേഴ്സിന്റെ മാനേജിംഗ് ഡയറക്ടറും ബ്രിട്ടീഷ് മെനോപോസ് സൊസൈറ്റിയുടെ ട്രസ്റ്റിയുമാണ് അവർ.
റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റുമായി ബന്ധപ്പെട്ട ഒരു സ്പെഷ്യലിസ്റ്റ് സൊസൈറ്റിയാണ് ബ്രിട്ടീഷ് മെനോപോസ് സൊസൈറ്റി (ബിഎംഎസ്).
ആർത്തവവിരാമത്തെക്കുറിച്ചും പ്രത്യുൽപാദനാനന്തര ആരോഗ്യത്തിന്റെ എല്ലാ വശങ്ങളെക്കുറിച്ചും ഹെൽത്ത് കെയർ പ്രൊഫഷണലുകളെ ബോധവൽക്കരിക്കാനും മാർഗനിർദേശം നൽകാനും 1989-ൽ ഇത് സ്ഥാപിതമായി.
ക്യൂറി അവരുടെ ത്രൈമാസ ജേണലായ പോസ്റ്റ് റീപ്രൊഡക്റ്റീവ് ഹെൽത്തിന്റെ സഹ-എഡിറ്ററും കൂടാതെ 2016-2017 ൽ സൊസൈറ്റിയുടെ ചെയർമാനുമായിരുന്നു.
എല്ലാ ആരോഗ്യപരിപാലന വിദഗ്ധർക്കും ആർത്തവവിരാമത്തെക്കുറിച്ച് അടിസ്ഥാന ധാരണയുണ്ടെന്നും ഉചിതമായ സമയത്ത് ഉപദേശം, പിന്തുണ, ചികിത്സ എന്നിവയ്ക്കായി സ്ത്രീകളെ എവിടെ അടയാളപ്പെടുത്തണമെന്ന് അറിയാമെന്നും അവരുടെ ഗവേഷണം പിന്തുണയ്ക്കുന്നു.
ക്യൂറി ആർത്തവവിരാമം ഉൾപ്പെടെ നിരവധി പുസ്തകങ്ങളും പേപ്പറുകളും എഴുതിയിട്ടുണ്ട്: Menopause: Essentials: Expert And Practical Advice; Your Most Vital Questions കൂടാതെ കമ്പ്യൂട്ടർ സാക്ഷരരായ ജനസംഖ്യയിൽ സ്ത്രീകളുടെ ലിബിഡോയിൽ ആർത്തവവിരാമത്തിന്റെ ഫലത്തെക്കുറിച്ചുള്ള ഒരു വെബ് അധിഷ്ഠിത സർവേയും നടത്തി.
അവരുടെ രോഗലക്ഷണങ്ങളെക്കുറിച്ച് ആരോഗ്യ സംരക്ഷണ വിദഗ്ധരുമായി ബന്ധപ്പെടാൻ പ്രത്യേകിച്ചും അവ തൊഴിൽ ജീവിതം, സാമൂഹിക ജീവിതം, ഗാർഹിക ജീവിതം, ലൈംഗിക ജീവിതം എന്നിവയിൽ കാര്യമായ സ്വാധീനം ചെലുത്തുമ്പോൾ അവർ സ്ത്രീകളെ പ്രോത്സാഹിപ്പിക്കുന്നു.
2021-ലെ ജന്മദിന ബഹുമതികളിൽ ഹെൽത്ത്‌കെയറിനുള്ള സേവനങ്ങൾക്കായി ഓർഡർ ഓഫ് ബ്രിട്ടീഷ് എംപയർ (MBE) അംഗമായി ക്യൂറിയെ നിയമിച്ചു.
ഇതും കാണുക ജോലിസ്ഥലത്ത് ആർത്തവവിരാമം ആർത്തവവിരാമം റഫറൻസുകൾ
ഹെതർ ഫ്രെഡറിക്സെൻ ഇംഗ്ലീഷ് വിലാസം https://ml.wikipedia.org/wiki/Heather_Frederiksen
വിരമിച്ച ബ്രിട്ടീഷ് പാരാലിമ്പിക് നീന്തൽക്കാരിയാണ് ഹെതർ ഫ്രെഡറിക്സൻ എം‌ബി‌ഇ (ജനനം: 30 ഡിസംബർ 1985).
വനിതാ എസ് 8 100 മീറ്റർ ബാക്ക്സ്ട്രോക്ക്, 50 മീറ്റർ ഫ്രീസ്റ്റൈൽ, 100 മീറ്റർ ഫ്രീസ്റ്റൈൽ, 200 മീറ്റർ ഫ്രീസ്റ്റൈൽ, 400 മീറ്റർ ഫ്രീസ്റ്റൈൽ ഇനങ്ങളിൽ മുൻ ലോക റെക്കോർഡ് ഉടമയാണ്.
എസ് 8 200 മീറ്റർ, 400 മീറ്റർ ഫ്രീസ്റ്റൈലിൽ യൂറോപ്യൻ റെക്കോർഡുകൾ 2017 ജൂൺ വരെ അവർ വഹിക്കുന്നു.
100 മീറ്റർ ബാക്ക്‌സ്‌ട്രോക്ക് എസ് 8 വർഗ്ഗീകരണത്തിൽ രണ്ടുതവണ പാരാലിമ്പിക് ചാമ്പ്യനായ ഫ്രെഡറിക്സെൻ എട്ട് പാരാലിമ്പിക് മെഡലുകൾ നേടിയിട്ടുണ്ട്.
ഫ്രെഡറിക്സൻ ഇംഗ്ലണ്ടിലെ ലീയിലാണ് ജനിച്ചത്.
സെക്കൻഡറി സ്കൂൾ പഠനത്തിനായി ലോട്ടൺ ചർച്ച് ഓഫ് ഇംഗ്ലണ്ട് ഹൈസ്കൂളിൽ ചേർന്നു.
2004-ൽ, അപകടത്തിന് മുമ്പ്, അവർ ഒരേ ദിവസം ബ്രിട്ടീഷ് 10 കിലോമീറ്റർ ഓപ്പൺ വാട്ടർ ചാമ്പ്യൻഷിപ്പും 4.5 കിലോമീറ്റർ ബ്രിട്ടീഷ് ഗ്രാൻഡ് പ്രിക്സും നേടി.
അപകടത്തെത്തുടർന്ന്, ഫ്രെഡറിക്സൻ എസ് 8 (ബാക്ക്സ്ട്രോക്ക്, ഫ്രീസ്റ്റൈൽ), എസ്ബി 7 (ബ്രെസ്റ്റ്സ്ട്രോക്ക്), എസ്എം 8 (മെഡ്‌ലി) വർഗ്ഗീകരണങ്ങളിൽ മത്സരത്തിലേക്ക് മടങ്ങി.
2007-ലെ ബെർലിനിൽ നടന്ന ജർമ്മൻ ഓപ്പണിലാണ് അവരുടെ ആദ്യത്തെ സീനിയർ പാരാ നീന്തൽ മീറ്റ്.
2008-ലെ ബ്രിട്ടീഷ് ചാമ്പ്യൻഷിപ്പിൽ ആദ്യമായി പ്രത്യക്ഷപ്പെട്ട ഫ്രെഡറിക്സൻ തന്റെ ആറ് ഇനങ്ങളിൽ നിന്ന് രണ്ട് സ്വർണ്ണവും രണ്ട് വെള്ളിയും നേടി നിരവധി ദേശീയ റെക്കോർഡുകൾ സ്ഥാപിച്ചു.
2008 ലെ സമ്മർ പാരാലിമ്പിക്‌സിൽ ബീജിംഗിൽ അഞ്ച് മത്സരങ്ങളിൽ പങ്കെടുത്ത് നാല് മെഡലുകൾ നേടി.
അവളുടെ ആദ്യ മെഡൽ, വനിതകളുടെ 100 മീറ്റർ ഫ്രീസ്റ്റൈലിൽ ഒരു വെള്ളി - സെപ്റ്റംബർ 8 ന് നടന്ന എസ് 8 ഫൈനൽ, രണ്ട് ദിവസത്തിന് ശേഷം വനിതകളുടെ 100 മീറ്റർ എസ് 8 ബാക്ക്സ്ട്രോക്കിൽ പുതിയ ഐപിസി ലോക റെക്കോർഡ് ഒരു മിനിറ്റ് 16.74 സെക്കൻഡ് സമയത്ത്  സ്വർണം നേടി.
200 മീറ്റർ വ്യക്തിഗത മെഡ്‌ലിയിൽ ഫ്രെഡറിക്സെൻ വെങ്കല മെഡൽ നേടി.
400 മീറ്റർ ഫ്രീസ്റ്റൈലിൽ വെള്ളിയുമായി ഗെയിമുകളുടെ അവസാന മെഡൽ നേടി.
തന്റെ അവസാന മത്സരമായ 50 മീറ്റർ ഫ്രീസ്റ്റൈലിൽ അവർ ഫൈനലിലെത്തിയെങ്കിലും ഏഴാം സ്ഥാനത്തെത്തി.
ഫ്രെഡറിക്സൺ വെള്ളി അല്ലെങ്കിൽ വെങ്കല മെഡലുകൾ നേടിയ മൂന്ന് മൽസരങ്ങളിലും അമേരിക്കൻ ജെസീക്ക ലോംഗ് സ്വർണ്ണ മെഡൽ നേടി.
2009-ലെ ഐ‌പി‌സി നീന്തൽ യൂറോപ്യൻ ചാമ്പ്യൻ‌ഷിപ്പിൽ‌ നടന്ന ഒരു മരുന്ന്‌ പരിശോധനയിൽ‌ ഫ്രെഡറിക്സന്റെ രക്തപ്രവാഹത്തിൽ‌ ഉയർന്ന അളവിലുള്ള സാൽ‌ബുട്ടമോൾ‌ കണ്ടെത്തി.
ഫ്രെഡറിക്സെൻ ആസ്ത്മാറ്റിക് രോഗിയാണ്.
കടുത്ത ആസ്ത്മ ആക്രമണം തടയാൻ മരുന്ന് ഉപയോഗിച്ചിരുന്നു.
മയക്കുമരുന്ന് പരിശോധന നടന്ന ദിവസം മുതൽ 6 മാസത്തെ ഡോപ്പിംഗ് നിരോധനം അവർക്ക് ലഭിച്ചു.
പിന്നീട് മത്സരത്തിൽ നേടിയ രണ്ട് മെഡലുകളും നഷ്ടപ്പെടുത്തേണ്ടിവന്നു.
2012-ലെ സമ്മർ പാരാലിമ്പിക്‌സിൽ 100 മീറ്റർ ബാക്ക്‌സ്‌ട്രോക്ക് എസ് 8 ൽ ഫ്രെഡറിക്സൻ മറ്റൊരു സ്വർണ്ണ മെഡൽ നേടി.
400 മീറ്റർ ഫ്രീസ്റ്റൈൽ എസ് 8, 100 മീറ്റർ ഫ്രീസ്റ്റൈൽ എസ് 8 എന്നിവയിൽ വെള്ളി മെഡലുകൾ നേടി.
പരിശീലകനായ ജോൺ സ്റ്റൗട്ടുമായുള്ള ബന്ധം വിച്ഛേദിച്ചതിന്റെ ഫലമായി 2012 ഒക്ടോബറിൽ ഹെതർ ഫ്രെഡറിക്സൻ (വെള്ളി മെഡൽ ജേതാവ് ലൂയിസ് വാറ്റ്കിനും ) സാൽഫോർഡ് നഗരം വിട്ടു.
നീന്തലിനുള്ള സേവനങ്ങൾക്കായി 2013 ന്യൂ ഇയർ ഓണേഴ്സിൽ ഓർഡർ ഓഫ് ദി ബ്രിട്ടീഷ് എമ്പയർ (എം‌ബി‌ഇ) അംഗമായി.
ആദ്യ കുട്ടി ഗർഭിണിയായ ശേഷം ഫ്രെഡറിക്സൻ 2013-ൽ മത്സര നീന്തലിൽ നിന്ന് വിരമിച്ചു.
പരിക്ക്
2004 അവസാനത്തോടെ, ഫ്രെഡറിക്സന് ഗുരുതരമായ ഒരു അപകടം സംഭവിച്ചു.
ഇത് അവരുടെ വലതുകൈയുടെയും കാലിന്റെയും പരിമിതമായ ഉപയോഗവും വീൽചെയർ ഉപയോഗിക്കേണ്ടതിന്റെ ആവശ്യകതയും അവശേഷിപ്പിച്ചു.
ഇനി ഒരിക്കലും നീന്തുകയില്ലെന്ന് ഡോക്ടർമാർ അവരോട് പറഞ്ഞെങ്കിലും ശ്രമിച്ചപ്പോൾ അവർക്ക് സർക്കിളുകളിൽ നീന്താൻ കഴിഞ്ഞു.
2006 ലാണ് മെൽബണിലെ കോമൺ‌വെൽത്ത് ഗെയിംസിൽ നീന്തൽ മത്സരങ്ങളുടെ ടെലിവിഷൻ കവറേജ് കണ്ടുകൊണ്ടിരിക്കുമ്പോൾ, ഫ്രെഡറിക്സൻ വീണ്ടും നീന്താൻ തീരുമാനിച്ചത്.
പാരാലിമ്പിക് വിജയത്തിന് ശേഷം 400 മീറ്ററിൽ ജോവാൻ ജാക്സൺ സ്വർണം നേടിയത് ഞാൻ കണ്ടു.
ഞാൻ സ്വയം പറഞ്ഞു.
'ഞാൻ പൂർത്തിയാക്കാൻ തയ്യാറല്ല.
ഞാൻ പൂർത്തിയാക്കാൻ ആഗ്രഹിക്കുമ്പോൾ ഞാൻ പൂർത്തിയാക്കും.
മറ്റൊരാൾ എന്നോട് പറയുമ്പോൾ അല്ല "- അവർ മുമ്പ് ജാക്സണെതിരെ മത്സരിച്ചിരുന്നു.
ഹെതർ സിചാൽ ഇംഗ്ലീഷ് വിലാസം https://ml.wikipedia.org/wiki/Heather_Zichal
കാലാവസ്ഥാ വ്യതിയാനത്തിലും പരിസ്ഥിതി നയത്തിലും വൈദഗ്ദ്ധ്യം നേടിയ ഒരു അമേരിക്കൻ എക്സിക്യൂട്ടീവും കൺസൾട്ടന്റും രാഷ്ട്രീയ ഉപദേഷ്ടാവുമാണ് ഹെതർ റെനി സിചാൽ (ജനനം: ഫെബ്രുവരി 8, 1976) .
സിചാൽ നിരവധി ഡെമോക്രാറ്റിക് കോൺഗ്രസ് അംഗങ്ങളുടെ നിയമസഭാ ഡയറക്ടറായും പ്രചാരണ ഉപദേഷ്ടാവായും സേവനമനുഷ്ഠിച്ചു.
2009 മുതൽ ബരാക് ഒബാമ ഭരണത്തിൽ ഊർജ്ജ, കാലാവസ്ഥാ വ്യതിയാനത്തിനായുള്ള പ്രസിഡന്റിന്റെ ഡെപ്യൂട്ടി അസിസ്റ്റന്റായി അവർ സേവനമനുഷ്ഠിച്ചു.
2011 ന്റെ തുടക്കത്തിൽ കരോൾ ബ്രൗണർ ഭരണത്തിൽ നിന്ന് പുറത്തുപോയതിനെത്തുടർന്ന് ഭരണത്തിന്റെ ഊർജ്ജവും കാലാവസ്ഥാ നയവും ഏകോപിപ്പിക്കുന്നതിന് സിച്ചലിനെ ചുമതലപ്പെടുത്തി.
കൂടാതെ ക്ലീൻ പവർ പ്ലാനിന്റെ ആർക്കിടെക്റ്റുമായിരുന്നു.
2013 നവംബറിൽ അവർ ഭരണം ഉപേക്ഷിച്ച് ഒരു സ്വകാര്യ ഉപദേഷ്ടാവും അറ്റ്ലാന്റിക് കൗൺസിലിൽ ഒരു അംഗവുമായി.
പ്രകൃതിവാതക കമ്പനിയായ ചെനിയർ എനർജി ഉൾപ്പെടെ നിരവധി കമ്പനി ബോർഡുകളിലും കൗൺസിലുകളിലും സേവനമനുഷ്ഠിച്ചിട്ടുണ്ട്.
കോർപ്പറേറ്റ് ഇടപഴകലിനായി ദി നേച്ചർ കൺസർവേൻസിയുടെ വൈസ് പ്രസിഡന്റായിരുന്നു.
2020 അവസാനം മുതൽ കാറ്റ്, സൗരോർജ്ജം എന്നിവയെ കേന്ദ്രീകരിക്കുന്ന അമേരിക്കൻ ക്ലീൻ പവർ അസോസിയേഷൻ തലവനായിരുന്നു.
അയോവയിലെ എൽക്കാഡറിലാണ് സിചാൽ വളർന്നത്.
അച്ഛൻ ഫാമിലി ഫിസിഷ്യനായും അമ്മ ആശുപത്രി അഡ്മിനിസ്ട്രേറ്ററായും ജോലി ചെയ്തു.
1994 ൽ സെൻട്രൽ കമ്മ്യൂണിറ്റി സ്കൂൾ ഡിസ്ട്രിക്റ്റിൽ നിന്ന് സിചാൽ ബിരുദം നേടി.
റട്‌ജേഴ്‌സ് യൂണിവേഴ്‌സിറ്റിയിലെ കുക്ക് കോളേജിൽ ചേർന്നു.
അവിടെ പരിസ്ഥിതി നയം പഠിക്കുകയും 1999 ൽ ബിരുദം നേടുകയും ചെയ്തു.
കരിയർ ലെജിസ്ലേറ്റീവ് അസിസ്റ്റന്റും പ്രചാരണ ഉപദേശകയും
റട്‌ജേഴ്‌സിൽ ആയിരുന്നപ്പോൾ സിയറ ക്ലബിന്റെ സ്റ്റേറ്റ് ചാപ്റ്ററിൽ പരിശീലനം നേടി.
ന്യൂജേഴ്‌സിയിലെ പന്ത്രണ്ടാമത്തെ കോൺഗ്രസ് ജില്ലയിലേക്കുള്ള സ്ഥാനാർത്ഥികളെ അഭിമുഖം ചെയ്യുന്ന പാനലിന്റെ ഭാഗമായിരുന്നു അവർ.
ഡെമോക്രാറ്റ് റഷ് ഡി. ഹോൾട്ട്, ജൂനിയർ റിപ്പബ്ലിക്കൻ സ്ഥാനാർത്ഥി മൈക്കൽ ജെ. പപ്പാസിനെ പരാജയപ്പെടുത്തി.
പരിസ്ഥിതി പ്രവർത്തകരുടെ പിന്തുണയെത്തുടർന്ന് ഹോൾട്ട് സിച്ചലിനെ തന്റെ നിയമനിർമ്മാണ ഡയറക്ടറായി നിയമിച്ചു.
2001 മുതൽ 2002 വരെ പ്രതിനിധി ഫ്രാങ്ക് പല്ലോണിന്റെ അതേ പദവി അവർ വഹിച്ചിരുന്നു.
2002 മുതൽ 2008 വരെ നിയമസഭാ സഹായിയും പിന്നീട് യുഎസ് സെനറ്റർ ജോൺ കെറിയുടെ ഡയറക്ടറുമായിരുന്നു.
സെനറ്റ് സ്മാൾബിസിനസ് ആന്റ് ആൻറ്റ്റപ്രനർഷിപ് കമ്മിറ്റിയുടെ അസിസ്റ്റന്റായും പ്രവർത്തിച്ചു.
ഈ നിലപാടുകളിൽ കാലാവസ്ഥാ വ്യതിയാനം പരിഹരിക്കുന്നതിനും രാജ്യത്തെ ഊർജ്ജത്തിനായി എണ്ണയെ ആശ്രയിക്കുന്നത് കുറയ്ക്കുന്നതിനും അമേരിക്കൻ പ്രകൃതിവിഭവങ്ങൾ സംരക്ഷിക്കുന്നതിനുമുള്ള നിയമനിർമ്മാണത്തിൽ അവർ പ്രവർത്തിച്ചു.
2004 ലെ കെറി പ്രസിഡന്റ് തിരഞ്ഞെടുപ്പ് പ്രചാരണത്തിനും 2008 ലെ ഒബാമ പ്രസിഡന്റ് തിരഞ്ഞെടുപ്പ് പ്രചാരണത്തിനും ഊർജ്ജ പാരിസ്ഥിതിക വിഷയങ്ങളിൽ ഒരു മികച്ച ഉപദേഷ്ടാവായി സിചാൽ പ്രവർത്തിച്ചിട്ടുണ്ട്.
ഒബാമയുടെ സെനറ്റ് കെട്ടിടങ്ങളിലൊന്ന് നഷ്ടപ്പെട്ടപ്പോൾ അവരോട് നിർദ്ദേശങ്ങൾ ചോദിക്കാനായിട്ടാണ് അവർ ഒബാമയെ ആദ്യമായി കണ്ടുമുട്ടിയത്.
അവലംബം പുറംകണ്ണികൾ Heather Zichal എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Speakers biography
ഹെനാൻ ഇംഗ്ലീഷ് വിലാസം https://ml.wikipedia.org/wiki/Henan
ചൈനയുടെ മധ്യഭാഗത്തായി സ്ഥിതിചെയ്യുന്ന പ്രവിശ്യയാണ് ഹെനാൻ ( 河南 ).
ജൊങ്യുയാൻ (മധ്യസമതലം),ജോങ്ജോ(മധ്യഭൂമി) എന്നും ഹെനാൻ വിളിക്കപ്പെടുന്നുണ്ട്.
ഹെനാൻ എന്ന വാക്കിന് 'നദിക്ക് തെക്കുള്ള ദേശം' എന്നാണർഥം.
ചൈനീസ് നാഗരികതയുടെ ജന്മസ്ഥലമാണ് ഹെനാൻ.
3000 വർഷങ്ങളുടെ രേഖപ്പെടുത്തിയ ചരിത്രമുള്ള ഹെനാൻ എകദേശം 1000 വർഷം മുൻപ് വരെ ചൈനയുടെ സാംസ്കാരിക, സാമ്പത്തിക, രാഷ്ട്രീയ കേന്ദ്രമായിരുന്നു.
ഹെനാൻ പ്രവിശ്യ ഒരുപാട് പൈതൃക സ്ഥാനങ്ങളുടെ നാടാണ്.
ഷാങ് രാജവംശത്തിന്റെ തലസ്ഥാന നഗരമായിരുന്ന യിൻ, പ്രസിദ്ധമായ ഷാവോലിൻ ക്ഷേത്രം എന്നിവ ഇതിൽ പ്രമുഖമായവയാണ്.
പ്രസിദ്ധമായ എട്ട് പ്രാചീന ചൈനീസ് നാഗരികതാ ആസ്ഥാനങ്ങളിൽ നാലെണ്ണം - ലൂയാങ്, ആന്യാങ്, കായ്ഫെങ്, ജെങ്ജോ എന്നിവ- ഹെനാൻ പ്രവിശ്യയിലാണ്.
പ്രവിശ്യയുടെ പേര് മഞ്ഞ നദിക്ക് തെക്കുള്ള ദേശം എന്നാണെങ്കിലും ഹെനാന്റെ കാൽ ഭാഗം പ്രദേശങ്ങൾ മഞ്ഞ നദിക്ക് വടക്കാണ്.
167,000 ചതുരശ്ര കി.
മീ വിസ്തീർണമുള്ള ഹെനാൻ പ്രവിശ്യ ഫലഭൂയിഷ്ടമായ ദക്ഷിണ ചൈനാ സമതലത്തിന്റെ സിംഹഭാഗവും കൈയാളുന്നു.
ഷാൻഷി, ഹേബെയ്, ഷൻഷി, ഷാങ്ഡോങ് , ആൻഹുയി , ഹുബെയ് എന്നിവയാണ് ഹെനാൻ പ്രവിശ്യയുടെ അയല്പക്കത്തുള്ള മറ്റ് പ്രവിശ്യകൾ.
94 ദശലക്ഷം ജനങ്ങൾ വസിക്കുന്ന ഹെനാൻ, ചൈനയിലെ മൂന്നാമത്തെ ഏറ്റവും ജനസംഖ്യയുള്ള പ്രവിശ്യയാണ്.
ഹെനാൻ പ്രവിശ്യ ഒരു സ്വതന്ത്രരാജ്യമായിരുന്നെങ്കിൽ, ഈജിപ്ത് , വിയറ്റ്നാം എന്നിവയെ കവച്ചുവെച്ച് ലോകത്തെ 14മത്തെ ജനസംഖ്യയുള്ള രാജ്യമാകുമായിരുന്നു.
ചൈനയിലെ പ്രവിശ്യകളിലെ അഞ്ചാമത്തെ വലിയ സാമ്പത്തിക ശക്തിയാണ് ഹെനാൻ പ്രവിശ്യ.
ഉൾനാടൻ പ്രവിശ്യകളിൽ പ്രഥമസ്ഥാനവും ഹെനാനിനാണ്.
എന്നാൽ മറ്റ് കിഴക്കൻ, മധ്യ പ്രവിശ്യകളുമായി തട്ടിച്ചു നോക്കുമ്പോൾ ആളോഹരി വരുമാനം ഹെനാൻ പ്രവിശ്യക്ക് കുറവാണ്.
ഹെനാന്റെ സാമ്പത്തിക വളർച്ച അലുമിനിയം, കൽക്കരി, കൃഷി, വിനോദസഞ്ചാരം, ചില്ലറവില്പന എന്നിവയെ കേന്ദ്രീകരിച്ചാണ്.
ഭൂമിശാസ്ത്രം ലോങ്മെൻ കൊടുമുടി, ല്യൂയങ്, ഹെനാൻ
കിഴക്കുള്ള സമതലങ്ങൾ തൊട്ട് പടിഞ്ഞാറുള്ള പർവതങ്ങൾ വരെ വളരെ വൈവിധ്യമാർന്ന ഭൂമിശാസ്ത്രമാണ് ഹെനാൻ പ്രവിശ്യക്കുള്ളത്.
പ്രവിശ്യയുടെ സിംഹഭാഗവും ഉത്തര ചൈനാ സമതലത്തിന്റെ ഭാഗമാണ്.
ജനസാന്ദ്രത കൂടുതലുള്ള ഇവിടം ചൈനയുടെ ബ്രെഡ്‌ബാസ്കറ്റ്‌ എന്നാണ് അറിയപ്പെടുന്നത്.
ഹെനാൻറെ വടക്ക്പടിഞ്ഞാറേ അതിർത്തിയിൽ തായ്ഹാങ്ങ് പർവതങ്ങൾ നിലകൊള്ളുന്നു.
പടിഞ്ഞാറ് ഷിയോങ്ങർ പർവ്വതവും ഫ്യൂണിയൂ പർവ്വതവും വിസ്‌തൃതമായ മലകളുടെയും പീഠഭൂമികളുടെയും ഒരു ശൃംഖലതന്നെ രൂപീകരിക്കുന്നു.
ഒരിക്കൽ ഹെനാൻ മുഴുവൻ മൂടിയിരുന്ന സമശീതോഷ്ണ ഇലപൊഴിയും കാടുകൾ ഇന്ന് ഈ മേഖലയിൽ മാത്രമായി ചുരുങ്ങിപ്പോയിരിക്കുന്നു.
പ്രവിശ്യയുടെ കിഴക്കേ അറ്റത്തായി തലസ്ഥാന നഗരമായ ജെങ്ജോയുടെ അരികിലായി പ്രസിദ്ധമായ സോങ് കൊടുമുടിയും ഷാവോലിൻ ക്ഷേത്രവും സ്ഥിതിചെയ്യുന്നു.
തെക്കേ അറ്റത്ത് ഹെനാൻ പ്രവിശ്യയെ ഹുബെയ് പ്രവിശ്യയിൽ നിന്ന് വേർതിരിച്ചുകൊണ്ട് ഡാബീ പർവ്വതനിര സ്ഥിതിചെയ്യുന്നു.
നൻയാങ് തടം ഈ പർവ്വതനിരയാൽ ദക്ഷിണ ചൈനാ സമതലത്തിൽ നിന്ന് വേർതിരിക്കപ്പെട്ടിരിക്കുന്നു.
നൻയാങ് തടവും ദക്ഷിണ ചൈനാ സമതലത്തെപ്പോലെ ഫലഭൂയിഷ്ഠവും ജനസാന്ദ്രത കൂടിയതുമാണ്.
ഇവിടം സാംസ്കാരികമായി ഹുബെയ് പ്രവിശ്യയോടാണ് അടുത്ത് നിൽക്കുന്നത്.
വടക്കൻ ചൈനയിലെ മറ്റിടങ്ങൾ പോലെ ഹെനാൻ പ്രവിശ്യയിൽ മരുഭൂമിവത്കരണം കുറവാണ്.
എങ്കിലും മഞ്ഞ നദിയിലെ മണലിന്റെ ആധിക്യം മൂലം അതിനോട് ചേർന്നുകിടക്കുന്ന നഗരങ്ങളിൽ മണൽക്കാറ്റ് ഉണ്ടാവാറുണ്ട്.
2413.8 മീറ്റർ ഉയരമുള്ള ലാവോയച്ചനാവോ ആണ് ഹെനാനിലെ ഏറ്റവും ഉയരം കൂടിയ സ്ഥലം.
മഞ്ഞ നദി ഹെനാൻ പ്രവിശ്യയുടെ മധ്യഭാഗത്തൂടെ കടന്നു പോവുന്നു.
സൺമെൻക്സിയ റിസർവോയർ വഴി പ്രവിശ്യയുടെ വടക്കുപടിഞ്ഞാറെ ഭാഗത്തുകൂടിയാണ് മഞ്ഞ നദി പ്രവേശിക്കുന്നത്.
ല്യൂയാങ് കടക്കുന്നതോടെ നദി പർവതങ്ങൾ വിട്ട് സമതലങ്ങളിൽ എത്തിച്ചേരുന്നു.
ലോസ് പീഠഭൂമിയിൽ നിന്ന് മഞ്ഞ നദിയിലേക്കെത്തുന്ന ചെളി-മണൽ നിക്ഷേപങ്ങൾ നദീതടം ഉയർത്തുന്നതു മൂലം മഞ്ഞ നദിയിൽ വെള്ളപ്പൊക്കങ്ങൾ പതിവാണ്.
ഈ വെള്ളപ്പൊക്കങ്ങളാണ് ഈ മേഖലയുടെ ആവാസവ്യവസ്ഥക്ക് അടിസ്ഥാനം.
അടുത്തകാലത്തായി അണക്കെട്ടുകൾ, തടയണകൾ എന്നിവയുടെ നിർമ്മാണവും ജലസ്രോതസ്സുകളുടെ ശോഷണവും മൂലം വെള്ളപ്പൊക്കങ്ങൾ ഉണ്ടാവാറില്ല.
തെക്കൻ ഹെനാനിലുള്ള ഹൂയി നദി പ്രവിശ്യയിലെ മറ്റൊരു പ്രധാന നദിയാണ്.
വടക്കും തെക്കുമുള്ള ചൈനീസ് സംസ്കാരത്തെയും കാലാവസ്ഥയെയും വേർതിരിക്കുന്നത് ഹുയി നദിയാണെന്ന് തിരിച്ചറിയപ്പെട്ടിരിക്കുന്നു.
ആറ് പ്രവിശ്യകളുമായി ഹെനാൻ അതിർത്തി പങ്കിടുന്നു.
പടിഞ്ഞാറ് ഷാൻഷി പ്രവിശ്യ , തെക്ക് ഹുബെയ് പ്രവിശ്യ , വടക്കു പടിഞ്ഞാറ് ഷൻഷി പ്രവിശ്യ , വടക്കു കിഴക്ക് ഹെബെയ് പ്രവിശ്യ , വടക്ക്  കിഴക്ക് ഷാൻഡോങ് തെക്ക് കിഴക്ക് അൻഹുയി എന്നിവയാണ് ഹെനാൻറെ അതിർത്തികൾ.
സമശീതോഷ്ണ കാലാവസ്ഥയാണ് ഹെനാൻ പ്രവിശ്യയിൽ.
ആർദ്രമായ ഉപോഷണമേഖലാ കാലാവസ്ഥ മഞ്ഞ നദിയുടെ തെക്കും, ആർദ്രമായ ശീതകാലാവസ്ഥ വടക്കും കാണപ്പെടുന്നു.
ഇവിടെ വ്യക്തമായ ഋതുക്കൾ അനുഭവപ്പെടുന്നു.
പൂർവേഷ്യൻ മൺസൂൺ കാരണം ചൂടുള്ള ആർദ്രമായ വേനൽക്കാലവും സൈബീരിയൻ ചക്രവാതങ്ങൾ മൂലം  തണുപ്പും കാറ്റുമുള്ള മഞ്ഞുകാലവും അനുഭവപ്പെടുന്നു.
ജനുവരിയിലെ മഞ്ഞുറയുന്ന താപനില മുതൽ ജൂലൈ മാസത്തിലെ 28 ഡിഗ്രി വരെ താപനില വ്യത്യാസപ്പെടുന്നു.
വേനൽക്കാലത്താണ് വാർഷിക വർഷപാതത്തിന്റെ സിംഹഭാഗവും ലഭിക്കുന്നത്.
ഹെന്റി ഒസാവ ടാനർ ഇംഗ്ലീഷ് വിലാസം https://ml.wikipedia.org/wiki/Henry_Ossawa_Tanner
ആഫ്രിക്കൻ - അമേരിക്കൻ ചിത്രകാരനായിരുന്നു ഹെന്റി ഒസാവ ടാനർ .
1859 ജൂൺ 21-ന് പിറ്റ്സ്ബർഗിൽ ജനിച്ചു .
1858 മുതൽ 1908 വരെ ആഫ്രിക്കൻ മെഥെഡിസ്റ്റ് എപ്പിസ്കോപ്പൽ ചർച്ച് ബിഷപ്പായിരുന്ന ബഞ്ചമിൻ ടക്കർ ടാനർ ആണ് പിതാവ്.
ഇതു ഹെന്റിക്ക് ബാല്യത്തിലേ തന്നെ ബൈബിൾ ലോകവുമായി ഗാഢമായ ബന്ധമുണ്ടാകുന്നതിനു കാരണമായി.
ഇദ്ദേഹത്തിന്റെ രചനകളിൽ ബൈബിൾ സ്വാധീനം ഗണ്യമായി കാണുന്നതിനുള്ള കാരണവും ഇതു തന്നെയാണ്.
ചിത്രകലാ പഠനം
ഹെന്റി ടാനർ, ഫിലാഡൽഫിയയിലെ തോമസ് ഈക്കിൻസിനോടും, പാരീസിലെ ജെ. വി. ലോറൻസ്, ബെഞ്ചമിൻ കോൺസ്റ്റന്റ് എന്നിവരോടുമൊപ്പമാണ് ചിത്രകലാഭ്യസനം നടത്തിയത്.
1895-ൽ സാലനിലായിരുന്നു ഇദ്ദേഹത്തിന്റെ ആദ്യ ചിത്രപ്രദർശനം.
എങ്കിലും ഫോണ (1878-79) എന്ന ചിത്രത്തിലൂടെ ഇദ്ദേഹം ശ്രദ്ധേയനായിക്കഴിഞ്ഞിരുന്നു.
സമ്മോഹനമായൊരു പ്രകൃതി പശ്ചാത്തലത്തിലെ മാൻ ആണ് അതിൽ ചിത്രീകരിച്ചിരുന്നത്.
പ്രകൃതിയും ജന്തുജാലങ്ങളും തമ്മിലുള്ള ഇഴുകിച്ചേരലിന്റെ ഈ ഭാവം പിൽക്കാല ചിത്രങ്ങളിലെല്ലാം ശൈലീഭേദത്തോടെയാണെങ്കിലും പ്രകടമായിട്ടുണ്ട്.
ലയൺസ് ഒഫ് ദ് ഡെസർട്ട് (1897-98) ഇതിനു മികച്ച ഉദാഹരണമാണ്.
നാച്വറലിസ്റ്റ് ചിത്രകലയുടെ ഉൾക്കാമ്പുള്ള മാതൃകകൾ ചമച്ച ഇദ്ദേഹം 20-ആം നൂറ്റാണ്ട് ആയപ്പോഴേക്കും ലോകശ്രദ്ധ പിടിച്ചുപറ്റി.
ആദരണീയമായൊരു പദവി കൈവരിക്കുന്ന പ്രഥമ നീഗ്രോ ചിത്രകാരൻ കൂടിയാണ് ഇദ്ദേഹം.
ബൈബിൾ ആധാരമാക്കിയുള്ള ചിത്രങ്ങളായിരുന്നു ഇദ്ദേഹത്തിന്റെ വിഖ്യാതമായ രചനകളേറെയും.
ഗുഡ് ഷെപ്പേഡാണ് (1922) ഏറെ ശ്രദ്ധേയമായത്.
മറ്റുള്ളവയിൽ ദ് ബഞ്ചോലെസൻ പ്രസിദ്ധമാണ്.
ബൈബിളിതര രചനകളിൽ ഛായാചിത്രങ്ങളും പ്രകൃതിദൃശ്യങ്ങളും മൃഗചിത്രങ്ങളുമാണ് മുഖ്യം.
1900 മുതൽ ബൈബിൾ ചിത്രങ്ങൾ മാത്രമായിരുന്നു രചിച്ചിരുന്നത്.
ഇവയിൽ പ്രധാനപ്പെട്ടവ ടു ഡിസൈപ്പിൾസ് അറ്റ് ദ് ടൂംബ് (1905-06), മിറാക്യുലസ് ഫാൾ ഒഫ് ഫിഷസ് (1913-14), റിട്ടേൺ ഫ്രം ക്രൂസിഫിക്ഷൻ (1936) എന്നിവയാണ്.
ഇദ്ദേഹം വരച്ച ബുക്കർ.
ടി. വാഷിങ്ടന്റെയും (1917) സ്വമാതാവിന്റെയും ഛായാചിത്രങ്ങളാണ് ഏറെ ശ്രദ്ധേയം.
1930-ൽ രചിച്ച ഡിസൈപ്പിൾസ് ഹീലിംഗ് ദ് സിക് അതിന്റെ പരീക്ഷണാത്മകതയാൽ പ്രശംസിക്കപ്പെട്ടിട്ടുള്ള ഒന്നാണ്.
പുരസ്കാരങ്ങൾ ദി ബൻജാവോ ലെസ്സൻ, 1893
നിരവധി പുരസ്കാരങ്ങൾ ഹെന്റിയെ തേടിയെത്തിയിട്ടുണ്ട്.
1915-ൽ ഫ്രഞ്ച് സാലൻ പദവി ലഭിച്ചു.
1923-ൽ ക്രോസ് ഒഫ് ദ് ലീജിയൻ എന്ന ബഹുമതിക്കും ഇദ്ദേഹം അർഹനായി.
കരുത്തുറ്റ രചനാശൈലി
തിളക്കമാർന്നതും കരുത്തുറ്റതുമായ രചനാശൈലിയായിരുന്നു ഇദ്ദേഹത്തിന്റേത്.
നിരവധി സ്രോതസ്സുകളിൽ നിന്നെന്ന മാതിരിയുള്ള വെളിച്ചത്തിന്റെ വിന്യാസം രചനകളിലെ മറ്റൊരു സവിശേഷതയാണ്.
മിക്ക രചനകളിലും നീലയുടെയും ഹരിത നീലയുടെയും പ്രയോഗം ധാരാളമായിക്കാണുന്നു.
ഇദ്ദേഹത്തിന്റെ പ്രമുഖ രചനകൾ ഫിലാഡൽഫിയ മ്യൂസിയം ഒഫ് ആർട്ട്, ലോസ് ആഞ്ചലസ് കൗണ്ടി മ്യൂസിയങ്ങൾ, ആർട്ട് ഇൻസ്റ്റിറ്റ്യൂട്ട് ഒഫ് ചിക്കാഗോ , മെട്രോപ്പോളിയൻ മ്യൂസിയം ഒഫ് ആർട്ട് ( ന്യൂയോർക്ക് ) എന്നിവിടങ്ങളിലുണ്ട്.
ചിത്രരചനയിലൂടെ എന്നതു പോലെതന്നെ നിരവധി കലാസാംസ്കാരിക സംഘങ്ങളിലൂടെയും ഇദ്ദേഹം കലാരംഗത്തെ പരിപോഷിപ്പിച്ചിട്ടുണ്ട്.
1937 മേയ് 25-ന് പാരീസിൽ അന്തരിച്ചു.
പുറത്തേക്കുള്ള കണ്ണികൾ Henry Ossawa Tanner എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Images for Henry Ossawa Tanner http://www.artchive.com/artchive/T/tanner.html http://www.pafa.org/tanner/ Archived 2012-04-18 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാനർ, ഹെന്റി ഒസാവ (1859 - 1937) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഹെന്റി ലെഫേയ് ഇംഗ്ലീഷ് വിലാസം https://ml.wikipedia.org/wiki/Henri_Lefebvre
ഫ്രഞ്ച് മാർക്സിസ്റ്റ്‌ ചിന്തകനായിരുന്നു ഹെന്റി ലെഫേയ് (16 ജൂൺ 1901 – 29 ജൂൺ 1991).
അറുപതിലധികം ഗ്രന്ഥങ്ങൾ രചിച്ചു.
സ്ഥലം ഒരു സാമൂഹിക നിർമ്മിതിയാകുന്നതെങ്ങനെ എന്നു അദ്ദേഹത്തിന്റെ ഗ്രന്ഥങ്ങൾ വിശകലനം ചെയ്യുന്നു.
സ്റ്റാലിനിസം , ഘടനാവാദം എന്നിവയുടെ നിശിത വിമർശകനായിരുന്നു അദ്ദേഹം.
ഫ്രാൻസിൽ ജനിച്ച അദ്ദേഹം പാരീസ് സർവ്വകലാശാലയിൽ നിന്ന് ഫിലോസഫിയിൽ ബിരുദം നേടി.
അവലംബം പുറം കണ്ണികൾ The Ignored Philosopher and Social Theorist: The Work of Henri Lefebvre Archived 2007-08-22 at the Wayback Machine .
by Stanley Aronowitz , in: Situations , vol.
2, no. 1, pp. 133–155 ( PDF available).
Henri Lefebvre, Urban Research and Architecture Today Review of The Production of Space in Not Bored Review of The First Situationist Symphony in Not Bored "La Somme et la Reste" Newsletter (in French) Archived 2015-09-01 at the Wayback Machine .
"Henri Lefebvre: Introduction" (Slideshow) by Rob Shields Archived 2011-10-07 at the Wayback Machine .
"Henri Lefebvre: Philosopher of Everyday Life" (2001) by Rob Shields Archived 2011-10-06 at the Wayback Machine .
Lefebvre, Love and Struggle - Spatial Dialectics (London: Routledge 1999) by Rob Shields Includes largely complete bibliography of Henri Lefebvre's work.
Review of Lefebvre, Love and Struggle Archived 2011-07-26 at the Wayback Machine .